**הסכם התקשרות**

**במועצה האזורית אשכול**

**שנחתם ביום \_\_\_\_\_\_\_ בחודש \_\_\_\_\_\_\_\_\_\_\_\_\_ בשנת 2022**

**בין: המועצה האיזורית אשכול**

(להלן – "**המועצה**")  **מצד אחד**

**לבין: \_\_\_\_\_\_\_\_\_\_\_\_\_\_, ת.ז.** \_\_\_\_\_\_\_\_\_\_\_\_\_\_\_\_\_\_\_

כתובת: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(להלן – **"הרופא"** או **"הקבלן"**)  **מצד שני**

**הואיל:** והמועצה מעוניינת לקבל שירותים מקצועיים \_\_\_\_\_\_\_\_\_ בתחום מומחיותו, במתן ייעוץ לצוותי \_\_\_\_\_\_\_\_\_ (מרכז טיפולי משולב – להלן – **"מט"מ"**), בהתאם לדרישות משרד הבריאות (להלן – **"השירותים"**);

**והואיל:** וועדת ההתקשרויות של המועצה בישיבתה מיום \_\_\_\_\_\_\_\_ הכריזה על הספק כזוכה למתן השירותים;

**והואיל:** והרופא מצהיר כי הוא בעל הכישורים לספק את השירותים, הכל כמפורט בהסכם זה להלן;

**והואיל:** והצדדים מסכימים כי התקשרות זו תהיה על בסיס קבלני בלבד, ולא תיצור יחסי עובד ומעביד בין המועצה לרופא;

 **אשר על כן, הוצהר, הוסכם והותנה בין הצדדים כדלקמן:**

# **מבוא:**המבוא להסכם זה מהווה חלק בלתי נפרד הימנו.

# **הצהרות והתחייבויות הרופא:**

# הרופא מצהיר, כי יש לו את היכולת, הכישורים, הניסיון הנדרש לצורך הספקת השירותים.

# כי הוא יספק את השירותים הנקובים בהסכם זה ברמה נאותה ומקצועית, והוא מתחייב להשקיע את הזמן והמאמץ הנדרשים על מנת לעמוד במשימות שהוטלו עליו במסגרת הספקת השירותים.

# הרופא, מצהיר, כי אין הוא קשור בהתחייבויות או בחוזים אחרים, המונעים ממנו מלהתחייב, עפ"י הוראות הסכם זה.

# הרופא יבקר אחת לחודש במט"מ, כמי שמספק שירותי ייעוץ לצוות, בהתאם לדרישות משרד הבריאות. תוכן הביקורים יכלול: פגישת עבודה עם מטפלות המרכז, לצורך מעקב, דיון וייעוץ על תיקי מטופלים, ישיבת צוות.

# **היקף השירותים שיספק הרופא למועצה – התמורה הכוללת:**

# הרופא יספק את השירותים למועצה באופן אישי בלבד.

# השירותים יסופקו סה"כ 4 שעות חודשיות, מתוכן בכל ביקור 1 שעה כולל זמן נסיעה למט"מ אשכול ובחזרה.

# התשלום בעבור כל ביקור יעמוד ע"ס כולל של 1,800 ₪ (כולל מע"מ), ללא החזר עבור נסיעות.

# סה"כ יערכו 12 ביקורים בשנת עבודה עליהן ישולם ע"י המועצה לרופא: 21,600 ₪ בלבד (כולל מע"מ).

# התשלום יעשה בעבור כל ביקור בפועל שיתקיים, לאחר העברת חשבונית מס כדין בגין השירותים שסיפק הרופא. התשלום יהיה שוטף+ 30.

# לאחר אישור החשבונית תעביר המועצה את הכספים לרופא.

# הרופא יעביר קבלות בהתאם לתשלומים אשר יועברו ישירות לחשבון הבנק שלו (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# מובהר בזאת, כי התמורה הכוללת הנה סופית, ולא תשתלם לרופא כל תשלום או תמורה אחרת כמפורט בהסכם – אלא אם נקבע על כך מפורשות אחרת ובכתב.

# **תקופת ההתקשרות:**

# תקופת ההתקשרות היא מיום: \_\_\_\_\_\_\_\_\_\_\_\_ ועד ליום: \_\_\_\_\_\_\_\_\_\_\_ (להלן – **"תקופת ההתקשרות")**. הארכת ההתקשרות הנה בכפוף לשיקול דעת מוחלט של המועצה.

# ביקור ראשון הנו החל מיום: \_\_\_\_\_\_\_\_\_\_\_\_. תאריכי הביקורים יתואמו ישירות עם מנהלת מט"מ אשכול.

# הרופא מתחייב לשאת על חשבונו בכל התשלומים החלים מכוח הוראות כל דין, לרבות תשלומים לביטוח לאומי, מס הכנסה, מע"מ, מס בריאות, ביטוח פנסיוני כדין.

# **אי תחולת יחסי עובד ומעביד – ומשמעות הקביעה כי הרופא הוא בגדר "עובד" של המועצה:**

# מוסכם על הצדדים כי לא מתקיימים כל יחסי עבודה בין הצדדים, והרופא מתחייב שלא לטעון ו/או לתמוך ו/או להציג מצג בכל הליך שהוא, שיפוטי או אחר, כי בתקופת הסכם זה נוצרו ו/או התקיימו בינו לבין המועצה יחסי עובד ומעביד, ולא לתבוע מהמועצה ו/או מהמט"מ ו/או מי מטעמם, כל זכות ו/או תשלום ו/או תמורה ו/או הטבה כלשהי, מכל מין וסוג שהוא, בגין תקופת מתן השירותים כאמור, בין לעצמו ובין לצד ג' כלשהו, בין בעצמו, ובין ע"י מי מטעמו, ו/או שאריו ו/או התלויים בו.

# מוסכם על הצדדים, כי היה ויקבע מסיבה כלשהי כי למרות כוונת הצדדים כפי שבאה לידי ביטוי בהסכם זה, יקבע ע"י גורם שיפוטי כלשהו, כי התקיימו יחסי עבודה בין הרופא למועצה, הרי מוסכם בזאת על הצדדים, כי יחול המנגנון הבא:

## השכר לצורך חישוב הזכויות שיגיעו למורה לנוכח הקביעה כי התקיימו יחסי עובד ומעביד, תעמוד על מחצית התמורה הכוללת המשולמת לרופא לפי הסכם זה.

## הרופא ידרש להשיב ו/או לשפות את המועצה, מייד עם דרישה ראשונה, בגין כל סכום ששולם לו מעבר למחצית התמורה הכוללת הנ"ל או מעבר לשכר שזכאי רופא שכיר בתפקיד זהה או דומה, בתוספת הפרשי הצמדה וריבית, ממועד קבלת התשלום ועד להשבת מלוא הסכומים למועצה.

## בנוסף, היה ותחויב המועצה בתשלומים כלשהם, מכל מין וסוג שהוא, כתוצאה מקביעה שיפוטית כאמור, המועצה תהיה רשאית לקזז סכומים אלו, מכל סכום שיגיע לרופא מהמועצה, או לתבוע אותם מהרופא.

# **סיום ההתקשרות – שמירת סודיות:**

# הצדדים רשאים להפסיק, בכל עת ומכל סיבה שהיא, את הספקת השירותים, בתוך תקופת ההסכם, ובתנאי שניתנה הודעה של 30 ימים בכתב ומראש. ניתנה הודעה כאמור יסתיימו חובותיהם וזכויותיהם של הצדדים, זה כלפי זה, תוך 30 יום מיום שנמסרה ההודעה.

#  היה ומתקיימת מניעה חוקית ו/או תקציבית כלשהי להתקשרות שבין המועצה לרופא, שאינה תלויה במועצה, תהיה המועצה רשאית להביא הסכם זה לקיצו, באופן מיידי, ולרופא לא תהיה כל טענה ו/או דרישה ו/או תביעה כנגד המועצה ו/או מי מטעמה.

# הופסקה עבודת הרופא, מכל סיבה שהיא, מתחייב הרופא, היה ויידרש, להעביר את תפקידו בצורה מסודרת למי שתקבע המועצה מבעוד מועד, ולמסור את כל המסמכים וכל חומר שהגיע אליו ו/או הוכן על ידו בקשר להספקת השירותים.

# הרופא תחייב כי הן בתקופת הסכם זה והן לאחריו, ישמר בסודיות מוחלטת כל מידע אודות המועצה, עסקיה ופעולותיה, בפרט בתחום השירותים המסופקים.

# הרופא מתחייב, לא למסור, לכל גוף או אדם באיזו דרך שהיא, בין בתמורה ובין שלא בתמורה, מידע מסוג כלשהו על הנושאים הקשורים למועצה ו/או לעובדיה ו/או מי מטעמה, או מידע שהגיע לידיעתו במהלך התקשרותו עם המועצה ו/או הספקת השירותים ו/או הנוגע למי מהצוותים במט"מ ו/או המטופלים, בין אם בכתב, בעל פה או בכל דרך אחרת שהיא, זולת במסגרת הסכם זה ולטובת הספקת השירותים.

# הקבלן מתחייב להיות אחראי כלפי המועצה לכל נזק, הפסד או הוצאה מכל סוג, אשר יגרמו למועצה ו/או למט"מ, או לצד שלישי כלשהו, כתוצאה מהפרת התחייבויותיו על פי הסכם זה ו/או בגין הספקת השירותים.

# הרופא מתחייב שלא להימצא במצב של ניגוד עניינים בין התחייבויותיו לפי הסכם זה וביצועו לבין כל עניין אחר שלו, במישרין או בעקיפין, לרבות כל דבר הנובע ממצבו, מעמדו, עיסוקיו, לקוחותיו, קשרים עסקיים ו/או אישיים.

# בכל מקרה בו יתעורר חשש לניגוד עניינים כאמור, יודיע הרופא על כך מיד למועצה בכתב, והמועצה תהא רשאית לנקוט כל צעד שתמצא לנכון בעקבות הודעה כאמור, לרבות הבאת ההסכם לידי סיום, או הטלת מגבלות על פעולת הרופא וזאת אם או כל עוד לא יוסר החשש האמור על ידי הרופא.

# הרופא יחתום על טופס היעדר קירבה המצ"ב להסכם זה.

# **ביטוח:**

# המועצה בסעיף זה (ביטוח) תקרא: מועצה אזורית אשכול ו/או החברה הכלכלית לפיתוח אשכול ו/או הישובים בתחום השיפוט של המועצה ו/או תאגידים עירוניים של המועצה ו/או יחידות סמך של המועצה ו/או מי שממן את הפרויקט.

# מבלי לגרוע מהתחייבויות הרופא על פי הסכם זה ומאחריותו לנזקים להם הוא יהיה אחראי על-פי כל דין, הרופא מתחייב לעשות ביטוחים כמפורט בהסכם זה. עלות הביטוחים וההשתתפויות העצמיות יחלו על הרופא בלבד. כל דרישות הביטוח הרשומות בהסכם זה ייושמו בפוליסות הביטוח של הרופא לפני ההתקשרות בין הצדדים.

# הרופא יסדיר ביטוח לרכוש וציוד שישמשו אותו לביצוע התחייבויותיו על פי הסכם זה. הרופא מצהיר בזה בשמו ובשם מי מטעמו שלא יבוא בטענה או דרישה כלפי המועצה בגין כל נזק או אבדן שניתן היה לבטח אותם כאמור, וכך גם לגבי תביעת שיבוב מכל סוג לרבות תביעות תחלוף מחברות ביטוח.

# הביטוח הנדרש, גבולות האחריות וסכומי הביטוח הרשומים בפוליסות ובאישור קיום ביטוחים המצ''ב כנספח א' (להלן: אישור קיום ביטוחים) אשר מהווה חלק בלתי נפרד מהסכם זה, הנם מזעריים ואין בהם משום אישור של המועצה או מי מטעמה להיקף וגודל הסיכון העומד לביטוח. על הרופא יהיה לקבוע ביטוחים וסכומים לביטוח ככל האפשר וכפי הסיכון על מנת למנוע הפסד לו, למועצה ולצד שלישי.

# מובהר בזה כי "אישור קיום ביטוחים" הרשוםבהסכם זה לא נועד לצמצם את התחייבויות על פי ההסכם, והתוכן התמציתי של אישור קיום ביטוחים הינו אך ורק כדי לאפשר למבטחים לעמוד בהנחיות הפיקוח על הביטוח לגבי נוסח אישור קיום ביטוחים.

# הפר הרופא את הוראות פוליסות הביטוח באופן המפקיע את זכויותיו ו/או את זכויות המועצה, יהיה הרופא אחראי לנזקים שייגרמו למועצה באופן מלא ובלעדי ולא תהיינה לו כל תביעות ו/או טענות, כספיות או אחרות כלפיה, והוא יהיה מנוע מלהעלות כלפי המועצה והבאים מטעמה כל טענה כאמור.

# הרופא לבדו יהיה אחראי על פי דין לנזקים בלתי מבוטחים, לרבות נזקים שהם מתחת לגבול ההשתתפות העצמית הנקובה בפוליסה.

# 14 ימי עבודה לפני החתימה על הסכם זה וכתנאי לחתימת המועצה על הסכם זה, ימציא הרופא למועצה את אישור קיום ביטוחים ואת הפוליסות בהן נכללים הביטוחים כפי הנדרש על פי הסכם זה כשהם חתומים על-ידי חברת ביטוח בעלת רישיון של מדינת ישראל לעסוק בסוגי הביטוח הנדרשים.

# 14 ימי עבודה לפני תום תקופת הביטוח הנקובה באישור קיום ביטוחים ו/או בפוליסות, ימציא הרופא למועצה אותם שוב כשהם מתוארכים לתקופת ביטוח נוספת.

# מוסכם בזאת כי בהמצאת אישור קיום ביטוחים ו/או הפוליסות כאמור לעיל, אין משום מתן פטור כלשהו למפקח על פי הסכם זה ו/או על פי דין, בין אם חברת הביטוח התחייבה לשפות על נזקים כאמור ובין אם לאו, והמצאתם לידי המועצה כאמור לעיל, אין בה כדי להטיל על המועצה אחריות כלשהי לגבי היקפו וטיבו של הביטוח.

# מוצהר ומוסכם בין הצדדים כי המועצה תהיה רשאית לבדוק את אישור קיום הביטוחים ו/או הפוליסות אך לא תהיה חייבת לעשות כך. למען הסר ספק, בדיקתם או אי בדיקתם על ידי המועצה או מי מטעמה אינה פוטרת את הרופא מאחריות על פי דין או אחריות על פי הסכם זה.

# מוצהר ומוסכם בין הצדדים כי המועצה תהיה רשאית לבקש מהרופא לשנות או לתקן את הפוליסות ו/או את אישור קיום ביטוחים על מנת להתאימם להתחייבויות על פי ההסכם. הבקשה לתיקון או שינוי לא תהווה אישור לתקינות אישור קיום ביטוחים ו/או הפוליסות ולא תחול עקב כך על המועצה אחריות כל שהיא.

# הרופא יכול להגיש העתקי פוליסות ובה ימחק כל מידע שאינו רלוונטי לדרישות המועצה, לרבות מחירים, שמות מבוטחים או ספקים אחרים, כתובות, מידע עסקי סודי וכיוב'.

# מוצהר ומוסכם בין הצדדים, כי באם יחול עיכוב בתחילת ביצוע ההתחייבויות על פי ההסכם עקב אי המצאת או אי הסדרת ביטוח כנדרש, יישא הרופא על פי דין בכל הוצאה או נזק שיגרם עקב העיכוב כאמור.

# הרופא לבדו יהיה אחראי על פי דין לנזק, אבדן והפסד שסיבתם סכום לא מתאים בפוליסת ביטוח או הפרת תנאי הפוליסה או הפרת הוראות הפוליסה.

# הרופא מצהיר כי לא תהיה לו כל טענה ו/או דרישה ו/או תביעה כנגד המועצה ו/או הבאים מטעמה בגין נזק שהוא זכאי לשיפוי ( או שהיה זכאי אלמלא תוכן הפוליסה ) עפ"י הביטוחים הנ"ל ו/או ביטוח אחר שהסדיר, והוא פוטר בזאת אותם מכל אחריות לנזק כאמור. האמור לעיל בדבר פטור מאחריות לא יחול כלפי אדם שביצע נזק בזדון לרופא.

# הפוליסות ואישור קיום ביטוחים יכללו: ביטוח אחריות כלפי צד שלישי. ביטוח אחריות מקצועית.

# כל הפוליסות תכלולנה: סעיף לפיו תשלום הפרמיות וההשתתפויות העצמיות יחולו על הרופא. סעיף לפיו מוותר המבטח על זכותו לתחלוף כלפי המועצה והבאים מטעמה, הוויתור כאמור לא יחול כלפי מי שביצע נזק בזדון כלפי הרופא. סעיף לפיו המבטח לא יטען לטענת ביטוח כפל כלפי מבטחי המועצה והביטוח של הרופא הינו ראשוני וקודם לכל ביטוח שנערך על ידי המועצה. ביטול חריג רשלנות רבתי אולם אין בביטול החריג בכדי לפגוע בזכויות המבטח ו/או בחובות המבוטח על פי הדין. סעיף לפיו הפוליסות לא תצומצמנה ולא תבוטלנה במשך תקופת הביטוח, אלא אם תימסר הודעה כתובה על כך בדואר רשום לידי המועצה לכל הפחות 60 יום מראש. סעיף לפיו מעשה או מחדל של הרופא בתום לב לא תפגע בזכויות המועצה לקבלת שיפוי.

# בפוליסה לביטוח אחריות מקצועית יבוטלו חריגים או סייגים בגין: זיהום פתאומי. אי יושר של עובדים. חריגה מסמכות בתום לב. אובדן השימוש ועיכוב עקב נזק מכוסה. פגיעה בפרטיות. דיבה, השמצה והוצאת לשון הרע. אובדן מידע ומסמכים.

# בפוליסה לביטוח אחריות מקצועית ירשמו:

## סעיף "תקופת ביטוח רטרואקטיבית". מועד תחילת הכיסוי הרטרואקטיבי לא יהיה מאוחר מיום ההתקשרות בין המועצה לבין הרופא.

## סעיף "תקופת ביטוח וגילוי מאורכת ". תקופת גילוי של 6 חודשים לאחר ביטול או אי חידוש הביטוח למעט עקב מעשה מרמה או אי תשלום ע"י הרופא, ובתנאי שאין ביטוח אחר המכסה את חבות הרופא באותו היקף ביטוח כפי הפוליסה שפקעה.

# הפוליסה לביטוח אחריות סיכוני צד שלישי תכלול כיסוי ביטוחי בגין: תביעות שיבוב של המוסד לביטוח לאומי למעט תביעה כנגד מי שחייב בתשלום דמי ביטוח לאומי כלפי עובדיו. שימוש ברכב שאינו חייב בהסדרת ביטוח על פי הפקודה לביטוח כל רכב מנועי. פגיעה בכל רכוש כולל רכוש בבעלות המועצה. שימוש במכשירי הרמה.

# הפוליסות (מלבד אחריות מקצועית) תהיינה על פי נוסח הידוע בשם 'ביט' או נוסח אחר הדומה לו בכיסוי הביטוחי.

# הרחבי שיפוי:

## הפוליסות צד שלישי ואחריות מקצועית, תכלולנה הרחבת שיפוי לטובת המועצה בגין אחריותה למעשה ו/או טעות ו/או מחדל של הרופא ותכלולנה סעיף "אחריות צולבת" לפיו יחשב הביטוח כאילו הוצאה הפוליסה על שם כל אחד מיחידי המבוטח בנפרד. פוליסת אחריות מקצועית לא תכלול כיסוי בגין תביעות הרופא כלפי המועצה.

## ביטוח אחריות מעבידים יורחב לשפות את המועצה באם תחשב כמעביד של עובדי הרופא.

# גבולות האחריות בפוליסות ואישור קיום ביטוחים יהיו לתובע ולתקופת הביטוח וכדלקמן: ביטוח אחריות כלפי צד שלישי – 1,000,000 ₪. ביטוח אחריות מקצועית - 10,000,000 ₪.

# ככל שלדעת הרופא קיים צורך להרחיב את היקף ביטוחי הרופא ו/או לערוך ביטוחים נוספים ו/או משלימים, יערוך הרופא את הביטוח הנוסף ו/או המשלים כאמור, על חשבונו הוא ובכפוף לאמור לעיל.

# ביטוח אחריות מקצועית יהיה בתוקף, כל עוד קיימת לרופא אחריות על פי כל דין.

# מבלי לגרוע מכלליות האמור בכל מקום בהסכם זה, ולאורך כל תקופת ההסכם, מתחייב הרופא למלא אחר כל הוראות חוק לביטוח לאומי על כל צוויו ותקנותיו. על הרופא חלה החובה על פי החוק ועל פי הסכם זה לוודא כי כל קבלני המשנה מטעמו יקפידו אף הם למלא אחר כל הוראות חוק לביטוח לאומי על כל צוויו ותקנותיו.

# הוראות סעיף זה (ביטוח) על כל סעיפי המשנה שבו, אינן באות לגרוע מחיובי הרופא לפי הסכם זה, או כדי להטיל על המועצה חבות כל שהיא. מוצהר ומובהר בזאת במפורש, כי אין בעריכת ביטוחים כאמור, כדי ליצור עילות תביעה כלשהן כלפי המועצה שלא היו קיימות כלפיה, אלמלא נערך הביטוח וכן אין בכך כדי לפטור את גורם הנזק (למעט המועצה ) מאחריות בגין נזק שנגרם על ידו.

# הפרה של סעיף זה ( סעיף ביטוח ), תהווה הפרה של תנאי מהותי של ההסכם.

# **שונות:**

# כל שינוי בהוראות הסכם זה יהיה בכתב, ולא יחייב את המועצה, אלא אם נעשה על ידי מי שהוסמך לחייבה כדין בלבד.

# הרופא מצהיר ומאשר, כי קרא היטב את הוראות הסכם זה והוא מאשר כי בדק, ו/או כי ניתנה לו ההזדמנות לבדוק את ההסכם, וכי אין ו/או לא תהיינה לו כל טענות ו/או דרישות ו/או תביעות כנגד המועצה בגין הסכם זה.

# כן מוסכם, כי אין ולא יחול על הצדדים ו/או תנאי התקשרותם, הסכמים קיבוציים, ו/או צווי הרחבה כלשהם, ו/או הוראות חוקת העבודה לעובדי הרשויות המקומיות, למעט מה שנקבע במפורש בהסכם התקשרות זה, ומודגש, כי ההתקשרות עפ"י הסכם זה הנה על בסיס קבלני בלבד.

# כתובות הצדדים לצורך חוזה הן כמפורט ברישא להסכם.

# **ולראיה באו הצדדים על החתום:**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 **המועצה**   **הרופא**

**נספח א'**

| אישור קיום ביטוחים | תאריך הנפקת האישור\_\_\_\_\_\_\_\_\_\_ |
| --- | --- |
| אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור. |
| ממבקש האישור | המבוטח | אופי העסקה | ממעמד מבקש האישור |
| שם: מועצה אזורית אשכול ו/או החברה הכלכלית לפיתוח אשכול ו/או הישובים בתחום השיפוט של המועצה ו/או תאגידים עירוניים של המועצה ו/או יחידות סמך של המועצה ו/או גופים המממנים |  | מתן ייעוץ רופאי לצוותי מט"מ אשכול | [x] מזמין שירותים |
| ת.ז./ח.פ. 500262381 | ת.ז./ח.פ.  |
| מען : | מען: |

|  |  |  |  |  |  |  |
| --- | --- | --- | --- | --- | --- | --- |
| סוג הביטוחחלוקה לפי גבולות אחריות או סכומי ביטוח | מספר הפוליסה | נוסח ומהדורת הפוליסה | תאריך תחילה | תאריך סיום | גבול האחריות/ סכום ביטוח | כיסויים נוספים בתוקף |
| סכום | מטבע | יש לציין קוד כיסוי בהתאם לנספח ד' |
| צד ג' |  | ביט |  |  | 1,000,000 | ₪ | 302 – אחריות צולבת. 309 - ויתור על תחלוף לטובת מבקש האישור.315 – כיסוי לתביעות מל''ל.321 – מבוטח נוסף בגין מעשי או מחדלי המבוטח - מבקש האישור.328 – ראשוניות.329 – רכוש מבקש האישור ייחשב כצד ג'. |
| אחריות מקצועית |  |  |  |  | 10,000,000 | ₪ | 301 – אובדן מסמכים.303- דיבה, השמצה והוצאת לשון הרע309 - ויתור על תחלוף לטובת מבקש האישור.321 – מבוטח נוסף בגין מעשי או מחדלי המבוטח - מבקש האישור.325 – מרמה ואי יושר עובדים.326 - פגיעה בפרטיות327 – עיכוב/שיהוי עקב מקרה הביטוח328 – ראשוניות.332 – תקופת גילוי 6 חודשים. |

| פירוט השירותים (בכפוף, לשירותים המפורטים בהסכם בין המבוטח למבקש האישור, יש לציין את קוד השירות המתאים כפי המצוין בנספח ג'): |
| --- |
| 095 - שירותים רפואיים038 - יועצים/מתכננים |

| **חתימת האישור** |
| --- |
| **המבטח:** |

| **ביטול/שינוי הפוליסה**  |
| --- |
| **שינוי לרעת מבקש האישור או ביטול של פוליסת ביטוח, לא ייכנס לתוקף אלא** 60 יום **לאחר משלוח הודעה למבקש האישור בדבר השינוי או הביטול .** |

**הצהרה על העדר קרבה לעובד הרשות ו/או לחבר מועצה ו/או חבר ועד מקומי**

לכבוד

המועצה האזורית אשכול (להלן: "המועצה")

א.ג.נ.,

1. הנני מצהיר בזאת כי המועצה הביאה לידיעתי את הוראות הסעיפים הבאים:
	1. סעיף 89 ב׳(א) לצו המועצות המקומיות (מועצות אזוריות) תשי"ח - 1958 הקובע כדלקמן :

"חבר מועצה, קרובו, סוכנו או שותפו, או תאגיד שיש לאחד האמורים חלק העולה על עשרה אחוזים בהונו או ברווחיו או שאחד מהם מנהל או עובד אחראי בו, לא יהיה צד לחוזה או לעסקה עם המועצה, לעניין זה, ״קרוב״ - בן זוג, הורה, בן או בת, אח או אחות."

הוראה זו חלה גם על חברי ועד מקומי וקרוביהם, מכוח הוראות סעיף 128 לצו המועצות המקומיות (מועצות אזוריות), תשי"ח- 1958.

* 1. סעיף 59 לצו המועצות המקומיות (מועצות אזוריות) תשי"ח – 1958 הקובע כדלקמן:

"לא יהיה לעובד מועצה, לא במישרין ולא בעקיפין, לא בעצמו ולא על ידי בן-זוגו, סוכנו או שותפו, כל חלק או טובת הנאה בכל חוזה או עסק שנעשה עם המועצה, למענה או בשמה, פרט לענין שיש לעובד בהסכם העבודה שלו או בהסכם הכללי של עובדי המועצה ופרט לחוזה בדבר קבלת שירות מהשירותים שהמועצה מספקת לתושבים; אין לראות עובד כאילו יש לו חלק או טובת הנאה כאמור, אם זיקתו לעסקי המועצה היא כאמור בסעיף 89א(ב) לגבי חברי המועצה."

* 1. כלל 12 (א) של ההודעה בדבר כללים למניעת ניגוד עניינים של נבחרי הציבור ברשויות המקומיות הקובע:

״חבר המועצה לא יהיה צד לחוזה או לעסקה עם הרשות המקומית. לעניין זה, ״חבר מועצה״ - חבר מועצה או קרובו או תאגיד שהוא או קרובו בעלי שליטה בו."

1. בהתאם לכך הנני מבקש להודיע ולהצהיר כי :
	1. בין חברי מליאת המועצה ו/או חברי אחד הוועדים המקומיים במועצה, אין לי: בן זוג, הורה, בן או בת, אח או אחות ואף לא מי שאני לו סוכן או שותף.
	2. אין חבר מועצה ו/או חבר ועד מקומי במועצה, קרובו, סוכנו או שותפו, שיש לאחד מהם חלק העולה על עשרה אחוזים בהונו או ברווחיו של התאגיד באמצעותו הגשתי את הצעתי או שאחד מהם מנהל או עובד אחראי בו.
	3. אין לי בן זוג, שותף או מי שאני סוכנו, העובד ברשות.
2. ידוע לי כי המועצה תהיה רשאית להפסיק את ההתקשרות אם יש לי קרבה כאמור לעיל, או אם מסרתי הצהרה לא נכונה.
3. אין באמור לעיל כדי לגרוע מהוראות כל דין בכלל ובפרט מהוראות סעיף 89 ב׳(3) לצו המועצות המקומיות (מועצות אזוריות), לפיהן מליאת המועצה ברוב של 2/3 מחבריה ובאישור שר הפנים, רשאית להתיר התקשרות לפי סעיף 89 א' (א) לצו המועצות המקומיות (מועצות אזוריות), ובלבד שהאישור ותנאיו פורסמו ברשומות.
4. אני מצהיר בזאת כי הפרטים שמסרתי לעיל הם נכונים ומלאים, והאמור בהצהרה זו הינו אמת.

תאריך:\_\_\_\_\_\_\_\_\_\_\_\_\_\_\_

חתימת מורשי חתימה של הרופא:\_\_\_\_\_\_\_\_\_\_\_\_\_\_\_\_\_\_\_\_\_

אני מאשר כי מורשי החתימה חתמו בפניי , אישור עו"ד : \_\_\_\_\_\_\_\_\_\_\_\_\_\_\_\_\_